শৈশবে আমার ধারণা ছিল, খুব বিশ্রি এই ঘটনাটা বোধহয় আমার সাথেই ঘটেছে। কিন্তু বেড়ে উঠার সাথে সাথে সহপাঠীদের সাথে কথা বলে বুঝতে পারলাম- না, এই বিশ্রী ঘটনাগুলো প্রতিনিয়ত আমার চারপাশের অনেকের সাথেই ঘটে চলেছে। কোন কোন শিশু এসব অস্বাভাবিক আচরণে এতোটা ভয় পেয়ে যায় যে মা-বাবার কাছেও তা শেয়ার করতে পারে না। অথচ বিকৃত রুচির মানুষগুলোর পশুসুলভ আচরণ এভাবেই বহু শিশুর শৈশব নষ্ট করে আসছে যা দীর্ঘমেয়াদে অনেকের ক্ষেত্রে অস্বাভাবিক মাত্রার মানসিক অসুস্থতার কারণ হয়ে দাঁড়ায়।